రవళి

రవళి (జ. ఫిబ్రవరి 28) 1990వ దశకములో ప్రసిద్ధి చెందిన తమిళ, తెలుగు సినిమా నటి వెండితెర పేరు. గుడివాడలో పుట్టిన ఈమె ప్రస్తుతం తన తల్లితండ్రులు, ధర్మారావు, విజయదుర్గలతో చెన్నైలో నివసిస్తుంది. ఈమె ఇ.వి.వి.సత్యనారాయణ దర్శకత్వము వహించిన ఆలీబాబా అరడజను దొంగలు సినిమాతో చిత్రరంగములో ప్రవేశించింది. పెళ్లి సందడి సినిమాతో మంచి పేరు తెచ్చుకున్నది. ఆ సినిమాలో రవళిపై చిత్రీకరించిన "మా పెరటి చెట్టుపైనున్న జాంపండు" పాట బాగా ప్రసిద్ధి చెందింది. వెండితెరకు శైలజగా పరిచయమైన రవళి, ఆ తరువాత అప్సరగానూ, ఆపై రవళిగానూ అదృష్టం కోసమై పేరు మార్చుకున్నది. ఈమె ఒరేయ్ రిక్షా, పెళ్ళి సందడి, శుభాకాంక్షలు (సినిమా), వినోదం వంటి విజయవంతమైన చిత్రాలలో నటించినా తెలుగు సినిమా రంగంలో కొంతకాలం తర్వాత ఈమెకు అవకాశాలు రాలేదు

తెలుగు సినిమాలలో అవకాశాలు రాక రవళి కన్నడ, తమిళ, హిందీ సినిమాలలో నటించింది. మిథున్ చక్రవర్తి ఈమెను మర్ద్ సినిమా ద్వారా హిందీ చిత్ర రంగానికి పరిచయం చేశాడు. కన్నడంలో శివ రాజ్‌కుమార్ సరసన గడబిడ కృష్ణలో, జగ్గేష్ సరసన వీరన్న, కుబేర సినిమాలలో, సుమన్ సరసన బిల్లా-రంగా సినిమాలో నటించింది. తమిళంలో రవళి సత్యరాజ్, అర్జున్, విజయకాంత్ లతో సినిమాలు చేసింది.http://www.imdb.com/name/nm0712259/bio ఆ తరువాత కొన్నాళ్ళు టీ.వీ సీరియళ్లలో నటించింది. వీటిలో ముఖ్యమైనవి జెమినీ టివీలో ప్రసారమైన నమో వేంకటేశ ఒకటి. 2007 మే 9న హైదరాబాదుకు చెందిన సాఫ్ట్వేర్ ఇంజనీరు, వ్యాపారి అయిన నీలకృష్ణను పెద్దలు కుదిర్చిన పెళ్ళి చేసుకుని హైదరాబాదులో స్థిరపడింది. 2008 మే 29న ఈ దంపతులకు ఒక ఆడపిల్ల పుట్టింది.
2009 ఎన్నికల సందర్భంగా రవళి తెలుగుదేశం పార్టీలో చేరి పార్టీ తరఫున ఎన్నికల ప్రచారంలో పాల్గొన్నది.http://www.youtube.com/watch?v=961cAS5KgNQ

ఇతర విశేషాలు
 రవళి సోదరి హరిత, సోదరుడు విజయ్ ఇద్దరూ టి.వీ నటులే. హరిత అనేక తెలుగు టీవీ ధారావాహికల్లో నటించి పేరుతెచ్చుకున్నది.http://www.screenindia.com/old/20010622/rtelu4.html 

వ్యక్తిగత జీవితం
రవళి 2007 మే 9న హైదరాబాదులోని శతత్ ఫంక్షన్ హాల్ లో నీలికృష్ణను వివాహం చేసుకుంది. ఆ తర్వాత తన రిటైర్మెంట్ ను ప్రకటించింది.http://www.idlebrain.com/news/functions/wedding-ravali.html వీరికి మే 2008లో ఒక పాప జన్మించింది.

 నటించిన సినిమాలు 
 సంవత్సర  సినిమా  పాత్ర  భాష  నోట్సు1994  ఆలీబాబా అరడజను దొంగలు   తెలుగు 1995  రియల్ హీరో   తెలుగు  తిరుమూర్తి   తమిళం  గాంధీ పిరంత మన్   తమిళం 1996  వినోదం 
Pellala Rajyam  తెలుగు 1996  పెళ్ళి సందడి   తెలుగు  రాముడొచ్చాడు   తెలుగు 1997  పెరియా మానుషన్   తమిళం చిన్నబ్బాయి  సత్యవతి  తెలుగు  అభిమన్యు   తమిళం  శుభాకాంక్షలు (సినిమా)   తెలుగు 1998  మర్డ్   హిందీ  కడిబిడి కృష్ణ   కన్నడం  1999  కుబేరా  ఐశ్వర్య  కన్నడం 2000  కరిసక్కట్టు పూవె  నాగమణి  తమిళం  నిన్నే ప్రేమిస్తా   తెలుగు  నాగలింగం   తమిళం  ఉన్నై కన్ తెడుదై   తమిళం 2002 పదవి వీట్టు అమ్మన్   తమిళం 2003 అంబు తొల్లై  Chinnathayi  తమిళం  2005  వీరన్న   కన్నడం 2006 స్టాలిన్  తెలుగు 

మూలాలు

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:కృష్ణా జిల్లా సినిమా నటీమణులు